Arten er funnet særdeles spredt i Norge. Det er 42 lokaliteter fra Farsund, Agder i sør til Verdal i Trøndelag i nord. I senere år er arten funnet på mange nye lokaliteter. Det kan virke som den har god spredningsevne, og at den er i stand til å finne nye levesteder når gamle habitater blir uegnet. Trusselen mot arten er først og fremst gjengroing av de åpne områdene den er avhengig av.